CELEX: 62014FN0014
Language: sl
Date: 2014-02-17 00:00:00
Title: Zadeva F-14/14: Tožba, vložena 17. februarja 2014 – ZZ proti Komisiji

10.6.2014   
            
            
               SL
            
            
               Uradni list Evropske unije
            
            
               C 175/54
            
         Tožba, vložena 17. februarja 2014 – ZZ proti Komisiji
   (Zadeva F-14/14)
   2014/C 175/76
   Jezik postopka: italijanščina
   
      Stranki
   
   
      Tožeča stranka: ZZ (zastopnik: A. Carrozzini, odvetnik)
   
      Tožena stranka: Evropska komisija
   
      Predmet in opis spora
   
   Razglasitev ničnosti odtegljajev od invalidnine tožeče stranke v različnih zneskih za mesece od aprila do septembra 2013.
   
      Predlogi tožeče stranke
   
   
               —
            
            
               Razglasitev ničnosti odločb, navedenih v pokojninskih odrezkih za mesece od aprila do septembra 2013, s katerimi je bila znižana invalidnina, do katere je bila tožeča stranka upravičena v zgoraj navedenih mesecih, in sicer za 504,67 EUR za april, 504,72 EUR za maj in 508,38 EUR za mesece od junija do septembra;
            
         
               —
            
            
               če je potrebno, razglasitev ničnosti odločb, ne glede na njihovo obliko, s katerimi sta bili zavrnjeni pritožbi z dne 16. julija 2013 in 7. oktobra 2013 zoper navedene odločbe;
            
         
               —
            
            
               razglasitev ničnosti vseh odločb, navedenih v dopisu z dne 24. oktobra 2013, na katerem je na prvi strani desno zgoraj navedeno „Ref. Ares(2013)3327388 – 24/10/2013“;
            
         
               —
            
            
               razglasitev ničnosti vseh odločb, navedenih v dopisu z dne 17. maja 2013;
            
         
               —
            
            
               naložitev Komisiji, naj tožeči stranki plača te zneske: (1) 504,67 EUR, skupaj z obrestmi po 10–odstotni letni obrestni meri in z letno kapitalizacijo od 1. maja 2013 do dneva plačila navedenega zneska; (2) 504,72 EUR, skupaj z obrestmi po 10–odstotni letni obrestni meri in z letno kapitalizacijo od 1. junija 2013 do dneva plačila navedenega zneska; (3) 508,38 EUR, skupaj z obrestmi po 10–odstotni letni obrestni meri in z letno kapitalizacijo od 1. julija 2013 do dneva plačila navedenega zneska; (4) 508,38 EUR, skupaj z obrestmi po 10–odstotni letni obrestni meri in z letno kapitalizacijo od 1. avgusta 2013 do dneva plačila navedenega zneska; (5) 508,38 EUR, skupaj z obrestmi po 10–odstotni letni obrestni meri in z letno kapitalizacijo od 1. septembra 2013 do dneva plačila navedenega zneska; (6) 508,38 EUR, skupaj z obrestmi po 10–odstotni letni obrestni meri in z letno kapitalizacijo od 1. oktobra 2013 do dneva plačila navedenega zneska;
            
         
               —
            
            
               naložitev plačila stroškov toženi stranki.